b"\n_START_ARTICLE_\nApsjeronhalv\xc3\xb8en\n_START_PARAGRAPH_\nApsjeronhalv\xc3\xb8en (aserbajdsjansk Ab\xc5\x9feron yar\xc4\xb1madas\xc4\xb1) er en region i Aserbajdsjan. Baku, den st\xc3\xb8rste og mest folkerige by i landet, og storbyomr\xc3\xa5det omkring byen med forst\xc3\xa6derne Sumqayit og Khirdalan ligger p\xc3\xa5 halv\xc3\xb8en._NEWLINE_Der er tre distrikter p\xc3\xa5 halv\xc3\xb8en. To af disse er urbane (Baku og Sumqayit), og en (Apsjeron rajon), er et forstadsdistrikt i Apsjeronomr\xc3\xa5det._NEWLINE_Halv\xc3\xb8en str\xc3\xa6kker sig 60 km \xc3\xb8stover og ud i Kaspiske Hav og er 30 km p\xc3\xa5 det bredeste. Selv om den teknisk set er den \xc3\xb8stligste forl\xc3\xa6ngelse af Kaukasus, er landskabet kun svagt kuperet, og best\xc3\xa5r hovedsagelig af en svagt kuperet slette som ender i en lang sandtange kaldet Shah Dili, og som i dag er en del af Apsjeron Nationalpark. P\xc3\xa5 denne del af halv\xc3\xb8en findes der mange kl\xc3\xb8fter og flere salts\xc3\xb8er.\n_START_SECTION_\n\xc3\x98konomi\n_START_PARAGRAPH_\nDen f\xc3\xb8rste petroleumsproduktion i verden fandt sted p\xc3\xa5 Apsjeronhalv\xc3\xb8en fra 1870'erne af. Meget af landskabet er pr\xc3\xa6get af rustne boret\xc3\xa5rne. Trods de seri\xc3\xb8se milj\xc3\xb8- og forureningsproblemer, s\xc3\xa5 er Apsjeron kendt for blomster, havebrug, morb\xc3\xa6r og figner. P\xc3\xa5 nordsiden af halv\xc3\xb8en findes der lange sandstrande som er popul\xc3\xa6re lokale turistattraktioner."